Զուտ հայկական նշանակություն ստացած կանանց մեկամսյակը կարծես թե իր վարակիչ ազդեցությունն է ունենում նաև Վալենսիայի բնակիչների՝ հատկապես նախկին խորհրդային երկրների ժողովուրդների վրա: Եվ դա միանգամայն հասկանալի է. գեղեցկության տոնը համընկնում է գարնանային զարթոնքին: Ու թեև Իսպանիայի գարունը, որպես այդպիսին, այնքան էլ չի նշմարվում կամ տարբերակվում մյուս եղանակներից, այնուամենայնիվ ամենուրեք նկատելի է տոնական բարձր տրամադրությունը, երգն ու պարը: